คําสั่งกรมบังคับคดีที่ 744/2551เรื่อง การปฏิบัติงานเกี่ยวกับการอายัดทรัพย์สิน--------------------------- เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการอายัดทรัพย์สินของลูกหนี้ ตามคําพิพากษา ไปด้วยความเรียบร้อย เหมาะสม มีประสิทธิภาพ และเป็นแนวทางเดียวกัน จึงให้มีคําสั่ง ดังต่อไปนี้ข้อ ๑ ให้ยกเลิกคําสั่งกรมบังคับคดี 536/2548 เรื่อง การปฏิบัติงานเกี่ยวกับการอายัดทรัพย์สิน ลงวันที่30 กันยายน 2548ข้อ ๒ เมื่อเจ้าหนี้ตามคําพิพากษาตั้งเรื่องอายัดทรัพย์สินของลูกหนี้ตามคําพิพากษา ให้วางเงินทดรอง ค่าใช้จ่ายขั้นบังคับคดีสํานวนละ 1,500 บาท ในระหว่างการบังคับคดีจากค่าใช้จ่ายชั้นบังคับคดีเหลือน้อยหรือไม่เพียงพอ ให้เจ้าพนักงานบังคับคดีหมายแจ้งเจ้าหนี้ตามคําพิพากษาวางเงินค่าใช้จ่ายเพิ่มเติมตามจํานวนที่เห็นสมควรข้อ ๓ การอายัดสิทธิเรียกร้องเป็นเงินของลูกหนี้ตามคําพิพากษา ให้เจ้าหนี้ตามคําพิพากษาแถลงยืนยันจํานวนเงินที่ขออายัดพร้อมส่งเอกสารดังต่อไปนี้ 3.1 อายัดเงินเดือน ค่าจ้าง หรือรายได้อื่น ๆ ในลักษณะเดียวกัน ให้ส่งสําเนาเอกสารที่มีข้อความ ระบุถึงความมีอยู่ของเงินนั้น อายัดเงินตามสัญญา หรือสิทธิเรียกร้องอื่น ๆ ให้ส่งสําเนาหนังสือสัญญา หรือเอกสารหลักฐาน แห่งหนี้ที่ระบุว่าลูกหนี้ตามคําพิพากษามีสิทธิได้รับเงินนั้น ๆ อายัดเงินฝากในบัญชีจากสถาบันการเงิน ให้ส่งสําเนาเอกสารที่มีข้อความระบุถึงความมีอยู่ ของเงินนั้นพร้อมรายละเอียดว่าต้องการอายัดเงินจากสถาบันการเงินใดพร้อมระบุสาขา เลขบัญชี และจํานวนเงิน 3.2 สําเนาทะเบียนบ้านหรือหนังสือรับรองนิติบุคคลของลูกหนี้ตามคําพิพากษา หรือคู่สมรส ที่เกี่ยวข้องกับสิทธิเรียกร้องที่อายัดที่เป็นปัจจุบัน ซึ่งนายทะเบียนรับรองไม่เกิน 1 เดือน 3.3 สําเนาทะเบียนบ้าน หรือหนังสือรับรองนิติบุคคลของนายจ้าง หรือบุคคลภายนอกผู้รับ คําสั่งอายัดที่เป็นปัจจุบัน ซึ่งนายทะเบียนรับรองไม่เกิน 1 เดือนข้อ ๔ การอายัดเงินตามข้อ 3.1 ให้เจ้าพนักงานบังคับคดีเสนอผู้อํานวยการกอง ผู้อํานวยการสํานักงาน บังคับคดีจังหวัดหรือสาขา หรือผู้ได้รับมอบหมายแล้วแต่กรณีเพื่อมีคําสั่งอายัดหรือไม่ กรณีการอายัดตามข้อ 3.1 วรรคหนึ่ง ให้เจ้าพนักงานบังคับคดีคํานึงถึงพฤติการณ์แห่งการดํารงชีพ ของลูกหนี้ประกอบด้วย หากเจ้าหนี้ตามคําพิพากษาไม่สามารถส่งเอกสารประกอบคําขออายัดตามข้อ 3.1 แต่ได้แสดงเหตุแห่ง การนั้นมาในคําขออายัดพร้อมแถลงยืนยันถึงความมีอยู่แห่งสิทธิเรียกร้องนั้น ๆ และยินยอมรับผิดในค่าธรรมเนียม เจ้าพนักงานบังคับคดี ให้เจ้าพนักงานบังคับคดีพิจารณาและเสนอความเห็นว่าสมควรมีคําสั่งอายัดให้หรือไม่ ต่อผู้อํานวยการกอง ผู้อํานวยการสํานักงานบังคับคดีจังหวัดหรือสาขา หรือผู้ได้รับมอบหมายแล้วแต่กรณีเพื่อ มีคําสั่งต่อไป ห้ามมิให้เจ้าพนักงานบังคับคดียัดสิทธิเรียกร้องซึ่งไม่สามารถระบุได้ว่าเป็นสิทธิเรียกร้องประเภทใดข้อ ๕ เมื่อมีคําสั่งอายัดแล้วให้เจ้าพนักงานบังคับคดีออกหนังสืออายัดไปยังบุคคลภายนอกผู้รับคําสั่ง อายัดภายในวันที่มีคําสั่งหรืออย่างช้าในวันทําการถัดไป องประเภทใด โดยระบุให้ส่งมอบเงินตามอายัดต่อเจ้าพนักงาน บังคับคดีผู้ออกหนังสืออายัด และให้แจ้งการอายัดไปยังลูกหนี้ตามคําพิพากษาในคราวเดียวกัน การอายัดสิทธิเรียกร้องเป็นเงินไปยังจังหวัดอื่น ให้ดําเนินการตามวรรคหนึ่ง โดยไม่ต้องขอศาล บังคับคดีแทนข้อ ๖ การอายัดสิทธิเรียกร้องเป็นเงินตั้งแต่ 20,000,000 บาทขึ้นไป หรืออายัดทรัพย์สินของบุคคล สําคัญ หรือบุคคลที่มีฐานะในทางสังคม หรือเป็นที่สนใจของประชาชน เมื่อได้ดําเนินการอายัดแล้วให้รายงาน อธิบดีหรือรองอธิบดีผู้ได้รับมอบหมายทราบข้อ ๗ กรณีอายัดเงินเป็นคราว ๆ เมื่อมีการส่งเงินมายังเจ้าพนักงานบังคับคดีแล้วให้เจ้าพนักงานบังคับคดี ตรวจสํานวนทุก 3 เดือน หากเงินที่รวบรวมได้มีจํานวนไม่น้อยกว่า 10,000 บาท ให้ส่งสํานวนให้นักบัญชี ดําเนินการทําบัญชีรับ - จ่ายเงินให้แก่ผู้มีส่วนได้เสียทันที เว้นแต่ ผู้อํานวยการกอง ผู้อํานวยการสํานักงาน บังคับคดีจังหวัดหรือสาขา แล้วแต่กรณี เห็นเป็นอย่างอื่นข้อ ๘ การสั่งเพิ่มหรือลดอายัดเงินเดือน ค่าจ้าง เมื่อเจ้าหนี้ตามคําพิพากษาหรือลูกหนี้ตามคําพิพากษา ยื่นคําร้องขอเพิ่มหรือลดอายัด พร้อมชี้แจงเหตุผลความจําเป็นในการขอเพิ่มหรือลดอายัดและส่งเอกสาร ใบรับรองเงินเดือน หลักฐานค่าใช้จ่ายอันจําเป็นแล้วให้เจ้าพนักงานบังคับคดีพิจารณาหลักฐานดังกล่าวโดยคํานึงโดยคํานึงถึงฐานะทางครอบครัวจํานวนบุพการี หรือผู้สืบสันดาน ซึ่งอยู่ในอุปการะ รวมทั้งจํานวนหนึ่ง ตามหมายบังคับคดีโดยเสนอความเห็นพร้อมระบุข้อมูลโดยย่อต่อผู้อํานวยการกอง ผู้อํานวยการสํานักงาน บังคับคดีจังหวัดหรือสาขา หรือผู้ได้รับมอบหมายแล้วแต่กรณีเพื่อมีคําสั่งข้อ ๙ ในกรณีอายัดทรัพย์สินที่ต้องมีการส่งมอบ ให้เจ้าพนักงานบังคับคดีปฏิบัติตามมาตรา 315 แห่ง ประมวลกฎหมายวิธีพิจารณาความแพ่ง คําสั่งกรมบังคับคดี หรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ ทั้งนี้ ตั้งแต่บัดนี้เป็นต้นไป ผู้มีอํานาจลงนาม - สั่ง ณ วันที่ 23 กรกฎาคม พ.ศ. 2551 กัญญานุช สอทิพย์ (นางสาวกัญญานุช สอทิพย์ อธิบดีกรมบังคับคดี